2 Timothy 41 Wo'or 'o jun chac quin ya chakul chuwach i Dios xak chuwach i Jesucrísto chi co'on panok co'on ni 'atbal tzij piquiwi i je c'aslic xak i je camnak, chirij wach tak i qui 'anom. Rumal u c'unic i Jesucrísto, xak rumal u 'atbal tzij ire, lic quin bij chawe: 2 cha paxsaj u tzij i Dios; cha 'ana che awib at sic'aj chu bixquil; we c'ax ca tzijoxic, cha 'ana pen u bixquil; we xak n-c'ax taj, xak cha bij. Cha yu'uj qui xiquin i winak; che a jec'a, xak che a pixbaj. Queje cha 'ana ile, ma ba'crij a c'ux chu c'utic i sak laj tzij chique. 3 Queje cha 'ana ile, man ca c'un ni 'ij chi i winak lic n-cacaj ta chic u tayic i 'utz laj c'utunic; xa are quiqui tzucuj na wach i kus quiqui ta ique. Xa que oc chu tzucuxic u q'uial tak tijonel chi quiqui c'ut tak ile chi chom cu ta i qui jolom. 4 Quiqui tz'apij ni qui xiquin chu tayic i sak laj tzij; xa are i quiqui coj retalil i tzij chi to' qui nojim i winak. 5 Xui-ri yet, wach i ca c'ulmaj, ma sach a no'oj rumal; cha ch'ija ni'pa uyej ca pe pawi; cha ya awib chu paxsaxic i 'utz laj tzij re i 'elbal chi sak; 'utz u 'onquil cha 'ana che i chac yatal chawe rumal i Dios.
6 Y yin, ya ca pe i 'ij re in camic, in c'aslemal ya ca ya' chuwach i Dios pacha jun sipon che ire. 7 Lic in yom in cho'ab chu 'onquil u chac i Kajwal; xin q'uis u 'anic ronojel pacha u ch'obom i Dios chwe chi quin 'an na; y n-in sachom ti u cubibal in c'ux che i sak laj tzij re i Dios. 8 Rumal-i, i sipon chi ca ya' chique i je suc'ulic chuwach i Dios, i we yin ya yij chic; ca ya' na chwe rumal i Kajwal are cu rik ni i 'ij chi cu 'at tzij puwi i ka chac. Ire lic suc'ul i 'atbal tzij co'on pakawi. N-xui ti chwe yin cu ya'o, xak cu ya que conojel ni'pa i lic quiqui rayij u c'unic i Kajwal.
I ma Páblo cu tak u siq'uixic i a-Timotéo9 Cha 'ana pen we' col in awila na. 10 I ma Démas xin u canaj canok, man ire xa c'ax cu na wach tak re u wach i jyub ta'aj; rumal-i 'enak pa Tesalónica. I ma Crecénte in takom bi pa jyub Galácia, i ma Títo 'enak pa jyub Dalmácia (chu 'onquil u chac i Dios). 11 Xui i ma Lúcas 'o chi wu'. Cha tzucuj i ma Márcos, y cha c'ama li waral, col u tobej na we che in chac. 12 I ma Tíquico, in takom bi pa Efeso. 13 Yet, are cat petic cha c'ama li in chaquet, chi xin canaj can pa Tróas pa rachoch i ma Cárpo; xak cha c'ama li tak in líbro, chilam in wuj chi lic 'o u chac chwe.
14 Cha 'ana cwent che i ma Alejándro chi aj ch'ayol ch'ich'. Lic nim i mal u 'anom chwe; i Kajwal cu tzalij nu wach che wach i u 'anom. 15 Cha 'ana cwent awib che ire-le, man lic cu tzucuj ch'o'oj chirij i tzij chi coj tijin yoj chu paxsaxic.
16 Are nabe tan xin to wib chuwach i 'atbal tzij, mi jun xu ya u wach wu' chu 'anic; conojel xin qui canaj canok. Cwaj chi ca cuytaj ni qui mac-le rumal i Dios. 17 Xui-ri, i Kajwal xin u to na, xak xu ya in cho'ab chu bixquil u tzij. Rumal-i, 'is tz'akat u wach ronojel ni'pa i xin bij chique; 'is xqui ta u tzij i Dios conojel i ne te aj Israel. Queje ile xin u to i Kajwal chuwach i c'ax ▼ , 18 xak weta'am chi quin resaj na pu'ab ronojel tak i mal, xak quin u chajij na c'a quin oc na ru' pa cu 'at wi tzij chila chicaj. ¡Chocsax u 'ij ire que'e 'ij sak chirij! Amen (queje ile cwaj).
I q'uisbal tak rutzil qui wach i creyent pa Efeso19 Cha ya rutzil qui wach i ati Prísca ▼ i ma Aquíla, xak che i ma Onesíforo y rixokil ralc'wal. 20 I ma Erásto xcanaj can pa Corínto. I ma Trófimo, xin canaj can pa tinimit Miléto man iwab. 21 Cha bisoj na li a petic chuxe' i 'alaj. I ma Eubúlo, i ma Pudénte, i ma Líno, i ati Cláudia xak conojel i kachalal quiqui tak pan rutzil a wach.
22 I Kajwal Jesucrísto cha q'uiji awu', xak i Dios chu ya ni 'utz piwi yix iwonojel. Amen (queje ile cwaj).
Copyright information for `ACRACC
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018